ସ୍କୁଲ ଜୀବନରେ ମୁଁ ପାଠ, ଖେଳ, ସଂଗୀତ, ନାଚ ଓ ଡିବେଟକୁ ଉପଭୋଗ କରୁଥିଲେ ମଧ୍ୟ ପ୍ରକୃତି ସମ୍ବନ୍ଧୀୟ କୌତୁହଳ ମୋ ସାଥୀରେ ରହିଥିଲା । ସ୍କୁଲ ପରେ ରାଞ୍ଚିର ନିର୍ମଳା କଲେଜରେ ଇଣ୍ଟରମିଡିଏଟ ପାଠ ଶେଷ କରି ବନାରସ ହିନ୍ଦୁ ୟୁନିଭରସିଟିର ମହିଳା କଲେଜରେ ଉଦ୍ଭିଦ ବିଜ୍ଞାନ ବିଷୟରେ ସ୍ନାତକ ଶିକ୍ଷା ଲାଭ କଲି । ସେହି ୟୁନିଭରସିଟିରେ ଉଦ୍ଭିଦ ବିଜ୍ଞାନରେ ମାସ୍ଟର ଡିଗ୍ରୀ ନେଲି । ସ୍ୟାନୋବ୍ୟାକ୍ଟେରିଆ ମୋର ସ୍ଵତନ୍ତ୍ର ବିଷୟ ଥିଲା ଓ ଏହା ମୋତେ ସ୍ୟାନୋବ୍ୟାକ୍ଟେରିଓଲୋଜିସ୍ଟ କରିବାରେ ସାହାଯ୍ୟ କଲା ।